 Uongozi wa klabu ya Azam FC umethibitisha kuwa wamemalizana na klabu Yanga kuhusu usajili wa mshambuliaji Ditram Nchimbi aliyekuwa kwa mkopo Polisi Tanzania.Msemaji wa klabu hiyo, Jaffer Iddi amesema Yanga iliwaandikia barua kumuhitaji mshambuliaji huyo ambaye yuko kwenye kiwango bora akiwa na timu ya taifa ya Tanzania bara Kill stars nchini Uganda.Makubaliano kati ya klabu hizo yamefikiwa baada ya mchezaji mwenyewe kuonyesha nia ya kutaka kuhamia Yanga.Azam FC waliitaka Yanga walipe gharama za mchezaji kwa muda uliobaki wa miezi sita kabla ya mkataba wake kumalizika.Kwa mujibu wa Idd, Azam FC walikuwa na nia ya kuongeza mkataba na Nchimbi lakini baada ya mchezaji mwenyewe kuonyesha nia ya kuondoka wameamua kumuachia.